Ég ber víða niður í leit að efni sem getur komið mér á sporið í verkefninu mínu . Eitt af því sem ég er að skoða eru hugsanaskekkjur ( e. cognitive biases ) . Bandaríski sálfræðingnum Daniel Gilbert sem starfar við Harvard hefur rannsakað þær og ég hafði heyrt af bók hans „ Stumbling on happiness " . Ég vissi hins vegar ekki að hún er til í íslenskri þýðingu Bergsteins Sigurðssonar og kallast " Hnotið um hamingjuna " ( Reykjavík 2007 ) en hef nú komið höndum yfir hana . Í leit að upplýsingum um Gilbert rakst ég á fáeina fyrirlestra á vefnum Ted.com . Einn þeirra kallast „ Why we make bad decisions " . Í honum fjallar Gilbert um jöfnu eða reglu Daniels Bernoullis ( svissneskur stærðfræðingur og eðlisfræðingur , 1700 - 1782 ) sem segir til um svonefnd vænt verðmæti . Hversu verðmæt ákvörðun geti verið okkur . Gilbert segir ( í hálfkæringi ) að reglan sé gjöf sem hefði getað breytt heiminum en ha ... Á stundum hefur hvarflað að mér að gerast bloggari en eftir að Fésbók kom til sögunnar þá eiginlega var það mál leyst . Langi mig að kom einhverju á framfæri , mynd eða hugmynd , þá er þar harla fullkominn vettvangur . Mér finnst Fésbók skemmtileg svo langt sem hún nær . Nú þegar ég er á fyrstu skrefunum í rannsóknartengdu meistanámi við HA þá kom hugmyndin um bloggið upp á ný . Sigurður Kristinsson leiðbeinandi minn ráðlagði mér að halda utan um textabrot og uppgötvanir sem gætu orðið að efni og jafnvel texta í ritgerð seinna mér . Og hví ekki að gera það í bloggi ? Kannski það gæti orðið einhverjum til skemmtunar og vel er kunnugt að hugmyndir batna yfirleitt þegar þeim er komið á framfæri , bæði í huga þess varpar og eins í skoðanaskiptum . Næstu vikurnar fara í að ljúka gerð rannsóknaráætlunar en jafnframt held ég áfram að reka niður stikur til að ...